NOTĂ DE FUNDAMENTARE

|  |
| --- |
| **Secţiunea 1****Titlul prezentului proiect de act normativ****HOTĂRÂRE****pentru aprobarea Registrului Național al Calificărilor** |
| **Secţiunea a 2 – a****Motivul emiterii actului normativ** |
| **2.1 Sursa proiectului de act normativ:**Prezentul act normativ a fost elaborat de Ministerul Educației și are ca scop punerea în aplicare a prevederilor art. 196 alin. (1) lit. b) din Legea învățământului superior nr. 199/2033, cu modificările ulterioare, publicată în Monitorul Oficial, Partea I nr. 614 din 05 iulie 2023. |
| **2.2 Descrierea situaţiei actuale**În România, calificările se înregistrează în prezent în:* *Registrul Naţional al Calificărilor Profesionale din România*, denumit în continuare RNCP, aprobat prin Hotărârea Guvernului nr. 917/2018, publicată în Monitorul Oficial, Partea I nr. 988 din 22 noiembrie 2018;
* *Registrul Naţional al Calificărilor din Învăţământul Superior*, denumit în continuare RNCIS, aprobat prin ordinul ministrului educaţiei nr. 4494/2023, publicat în Monitorul Oficial, Partea I nr. 611 din 04 iulie 2023.
* *Nomenclatorul calificărilor pentru care se pot organiza programe finalizate cu certificate de calificare*, aprobat prin ordinul comun al ministrului muncii, solidarității sociale și familiei și al ministrului educației, cercetării și tineretului nr. 35/3112/2004, cu modificările și completările ulterioare.

Existența celor două registre mai sus menționate și a nomenclatorului de mai sus, alături de lipsa Registrului Național al Calificărilor, conform dispozițiilor legale în vigoare, conduc la o înțelegere dificilă a calificărilor în piața muncii, creând confuzie în rândul furnizorilor de educație și formare profesională. De asemenea, asigurarea transparenței celor două registre și a nomenclatorului gestionate de ministere diferite, este dificilă și greoaie. Astfel, se impune trecerea la un sistem unitar, respectând prevederile legislative în vigoare, respectiv prevederile Legii învăţământului preuniversitar nr. 198/2023, Legii învățământului universitar nr. 199/2023, respectiv Ordonanţei Guvernului nr. 129/2000 privind formarea profesională a adulţilor, republicată, cu modificările și completările ulterioare.Conform Legii învățământului superior nr. 199/2023, pentru a respecta principiul transparenței, Autoritatea Națională pentru calificări este Punct național de coordonare pentru Cadrul european al calificărilor. Misiunea ANC este de a elabora, implementa, actualiza și gestiona Registrul național al calificărilor, pe baza corelării cu Cadrul european al calificărilor și a standardelor internaționale, precum Clasificarea multilingvă a aptitudinilor, competențelor, calificărilor și ocupațiilor europene (ESCO), Clasificarea internațională standard a ocupațiilor (ISCO-08), respectiv Clasificarea internațională standard a educației (ISCED).De asemenea, ANC propune Ministerului Educaţiei acte normative referitoare la sistemul naţional al calificărilor şi la dezvoltarea resurselor umane, inclusiv formarea profesională a adulţilor.Conform prevederilor Legii învăţământului preuniversitar nr. 198/2023, respectiv ale Legii învățământului universitar nr. 199/2023, Registrul naţional al calificărilor este o bază de date naţională ce cuprinde descrierea tuturor calificărilor din România, formată din RNCP şi RNCIS. Totodată, programele de calificare profesională reprezintă oferta educaţională care conduce la dobândirea unei calificări profesionale înscrise în Registrul naţional al calificărilor.Dispozițiile art. 58 alin. (1) din Legea învățământului preuniversitar nr. 198/2023 prevăd faptul că ”Învăţământul postliceal se organizează pentru calificări profesionale înscrise în Registrul naţional al calificărilor, stabilite de Ministerul Educaţiei şi aprobate prin hotărâre a Guvernului”.De asemenea, dispozițiile art. 52 alin. (7), art. 54 alin. (8), art. 55 alin. (3), art. 57 alin. (3), art. 72 alin. (5) prevăd faptul că:” - Un program de studii universitare de scurtă durată poate viza obținerea unor calificări existente în Registrul Național al Calificărilor, denumit în continuare RNC, sau calificări noi, care se înscriu și se înregistrează în RNC, potrivit metodologiei stabilite prin ordin al ministrului educației;* Un program de studiu universitar de licență poate viza obținerea unor calificări existente în RNC sau calificări noi, care se înregistrează în RNC potrivit metodologiei stabilite prin ordin al ministrului educației.
* Un program de studiu universitar de masterat poate viza obținerea unei calificări existente în RNC sau a unei calificări noi, care se înscrie și se înregistrează în RNC, potrivit metodologiei stabilite prin ordin al ministrului educației.
* Programele de studii postuniversitare prevăzute la alin. (4) se înregistrează în RNC.”

Astfel, elaborarea și implementarea RNC devine esențială pentru corelarea activităților din aria de competențe a Ministerului Educației și a unităților coordonate/subordonate acestuia. Totodată, Ordonanța de Guvern nr. 129/2000 privind formarea profesională a adulţilor, republicată, cu modificările și completările ulterioare, prevede la art. 14, că programele de formare profesională se organizează de furnizorii de formare profesională pentru ocupaţii, meserii, specializări şi profesii, denumite în continuare ocupaţii, cuprinse în Clasificarea ocupaţiilor din România – COR. De asemenea, este prevăzut la art. 14 alin. (3) din același act normativ, faptul că Autoritatea Națională pentru Calificări elaborează, actualizează şi gestionează Registrul Naţional al Calificărilor Profesionale – RNCP din România, iar acest registru se aprobă prin Hotărâre a Guvernului.Pentru a răspunde actualelor recomandări ale Comisiei Europene în domeniul ocupării forţei de muncă şi al educaţiei şi formării profesionale, Autoritatea Naţională pentru Calificări, prin consultări cu comitetele sectoriale și Consiliul Național al Calificărilor a elaborat structura Registrului Naţional al Calificărilor (RNC) în cadrul căruia sunt înregistrate calificările care au la bază standardele internaționale în vigoare precum ISCO-08, ESCO și ISCED. Legătura cu Cadrul Naţional al Calificărilor s-a realizat prin identificarea şi stabilirea nivelurilor de calificare (bazate pe rezultate ale învăţării) specifice acestor calificări și ocupaţii, în conformitate cu prevederile CNC.În contextul dinamicii permanente a pieţei muncii, se impune actualizarea periodică şi continuă a RNC (în funcție de introducerea/eliminarea unor noi ocupații în COR și calificărilor aferente).Nivelul calificării este stabilit împreună cu partenerii sociali în funcție de complexitatea competențelor minime specifice ocupației/ocupațiilor cerute de piața muncii/rezultatele învățării specifice calificării și descriptorii CNC.În funcţie de dinamica şi schimbările tehnologice din piaţa muncii, nivelul de calificare aferent unei calificări/ocupaţii se poate modifica cu avizul partenerilor sociali, Comitetelor Sectoriale, instituțiilor de reglementare stabilite prin lege sau a instituțiilor europene din domeniu.Ținând cont de prevederile art. 196 alin. (1) lit. a) și lit. b) din Legea învățământului superior nr. 199/2023, unde este specificat că ANC elaborează, implementează şi actualizează Cadrul naţional al calificărilor, precum şi Registrul național al calificărilor, și având în vedere aprobarea Cadrului naţional al calificărilor prin Hotărârea Guvernului nr. 918/2013, cu modificările și completările ulterioare precum și faptul că RNCP este parte componentă a RNC, se impune aprobarea structurii RNC prin prezenta Hotărâre de Guvern. |

|  |
| --- |
| **2.3 Schimbări preconizate**Prin prezentul act normativ propus se urmărește punerea în aplicare a prevederilor legale în vigoare raportat la atribuțiile și sarcinile pe care Autoritatea Națională pentru Calificări trebuie să le îndeplinească, în calitate de instituţie publică cu personalitate juridică în coordonarea Ministerului Educaţiei, cu atribuţii în materie de calificări.Proiectul de act normativ va îmbunătăți transparența, comparabilitatea și transferabilitatea calificărilor cetățenilor care doresc să aibă acces pe piața muncii europeană. De asemenea, va permite diferitelor asociații profesionale/organizații sectoriale naționale să-și raporteze calificările specifice sectorului de activitate la cele cuprinse în registre. Un alt avantaj major al Registrului Național al Calificărilor va fi acela de a promova învățarea pe tot parcursul vieții și creșterea șanselor de ocupare a unui loc de muncă, precum și a integrării sociale a lucrătorilor și persoanelor care studiază sau deţin un nivel scăzut de calificare.Prezentul act normativ va contribui la modernizarea sistemului național de educație și formare profesională prin construirea și consolidarea legăturilor între educația formală, nonformală și informală și ocuparea forței de muncă, având ca scop final validarea rezultatelor învățării obținute din experiență.RNC este elaborat, actualizat și gestionat de Autoritatea Naţională pentru Calificări, ca instrument unitar de referinţă în domeniul formării profesionale asigurând atât accesul corect pe piaţa naţională şi europeană a muncii, cât şi armonizarea sistemului de educaţie şi formare profesională cu piața muncii. De asemenea, acest instrument va sprijini recunoaşterea actelor de studii, va contribui la îmbunătăţirea mobilităţii absolvenţilor pe piaţa muncii şi va stimula creşterea angajabilităţii.Aprobarea actualului proiect de act normativ va genera un grad de predictibilitate a nevoilor de forţă de muncă calificată şi înalt calificată prin corelări precise între ocupaţii, competenţe, rezultate ale învăţării, programe de studii, curriculum şi cerinţele din piaţa muncii (sarcini şi slujbe), dar şi precizarea asociaţiilor profesionale/autorităţilor care reglementează şi recunosc o ocupaţie/calificare profesională;De asemenea, va permite folosirea unei terminologii comune agreată de actorii implicaţi (ministere, parteneri sociali, agenţi economici) interesaţi în crearea unui climat de muncă stabil, cu beneficii atât pentru angajaţi (forţa de muncă calificată) şi angajatori.Totodată, implementarea Registrului Național al Calificărilor:* va răspunde actualelor recomandări ale Comisiei Europene în privinţa sprijinirii şi creşterii angajabilităţii tinerilor, persoanelor vârstnice şi a celor cu un nivel scăzut de calificare prin asigurarea mobilităţii, a transparenţei şi a politicilor de antreprenoriat social, care vor fi transpuse în practică prin recunoaşterea diplomelor şi a certificatelor eliberate conform celor prevăzute în RNC, atât în ţară cât şi în UE;
* va asigura o dinamică eficientă, echilibrată şi realistă a relaţiilor dintre ANC, comitetele sectoriale, partenerii sociali, agenţii economici, ministere și alte instituții publice/persoane juridice, în vederea dezvoltării unui parteneriat care să constituie baza construirii unui climat de muncă stabil şi productiv;
* va răspunde nevoilor individului care doreşte acces facil la un loc de muncă sau la formare profesională, dar şi adaptare a parcursului profesional al acestuia la cerinţele pieţei muncii;
* va promovaz corespondența dintre programele de educație și formare profesională și competențele cerute de piața muncii, pe niveluri de calificare;
 |
| **2.4 Alte informații**  Registrul Național al Calificărilor, are următoarele caracteristici:* este un instrument util în educație, formare profesională, muncă, asigurând o abordare unitară a sistemului național de calificări.
* reprezintă rezultatul monitorizării sistematice şi actualizării în timp real a modificărilor apărute în piaţa muncii, în sensul menținerii corelării dintre ocupații și calificări, niveluri de calificare;
* stabilește o corelație între calificare, ocupațiile de pe piața muncii, instituțiile unde se pot dobândi competențele specifice ocupațiilor;
* permite transparența și recunoașterea oficială a actelor de studii din sistemul de educație și formare profesională;

- vine în întâmpinarea cerinţelor pieţei muncii şi sprijină reducerea şomajului;- cuprinde descrierea tuturor calificărilor din România ce se pot obţine prin sistemul naţional de educație și formare profesională, prin cursuri de calificare şi de educație și formare profesională cu adresabilitate directă către piața muncii;- este un sistem integrat de referinţă pe piaţa muncii la nivel naţional, în educaţie şi în domeniul formării profesionale;- permite implicarea partenerilor de la nivel sectorial şi a principalilor actori sociali, din domenii specifice de activitate, în implementarea CNC;- asigură îmbunătăţirea relaţiei dintre calificările naţionale şi dezvoltările sectoriale;- permite armonizarea nivelurilor de competenţe specifice calificărilor naționale cu cele de nivel european;- permite armonizarea schimbărilor produse de implementarea CNC, adoptat în 2013, pe piaţa muncii la nivel naţional cu situaţia actuală la nivel european şi permite tranziţia spre noile modele promovate de Uniunea Europeană;- asigură înscrierea şi înregistrarea tuturor calificărilor recunoscute la nivel național, ce se pot obține prin sistemul național de educație și formare corespunzătoare nivelurilor de calificare aferente, în corelare cu prevederile Cadrului național al calificărilor;- este un instrument de identificare, înregistrare, consultare permanentă şi actualizare a calificărilor, respectiv a nivelurilor de calificare aferente; - asigură compatibilitatea cu Cadrul European al Calificărilor (CEC), prin corelarea transparentă a nivelurilor naţionale de calificare cu cele stabilite la nivel european, în conformitate cu legislaţia şi practicile naţionale în vigoare; - are la bază nivelurile de calificare, competenţele profesionale şi sistemul de credite transferabile, corespunzător cerinţelor pieţei muncii;- la baza unei calificări pentru o ocupaţie se află standardul ocupațional (SO), standardul de pregătire profesionala (SPP), standardul de calificare (SC) sau programele de studii care cuprind planul şi programa de pregătire pentru formarea individului, în corelare cu competenţele specifice ocupaţiei cerute de piaţa muncii, ca urmare a sarcinilor pe care le are de îndeplinit persoana calificată pentru ocupaţia pentru care este angajată;- nivelul de calificare este stabilit cu partenerii sociali, în funcție de complexitatea competențelor minime specifice ocupației cerute de piața muncii;- în funcţie de schimbările tehnologice de pe piaţa muncii, nivelul de calificare se poate modifica la solicitarea partenerilor sociali, Comitetelor Sectoriale, alte instituții abilitate ;- este un instrument util în educaţie, formare profesională, muncă, asigurând o abordare unitară a sistemului naţional de calificări, având în vedere că pe piaţa muncii actuală există instrumente de lucru diferite;- sprijină asigurarea calităţii în domeniul educaţiei şi formării profesionale;- sprijină acreditarea/autorizarea furnizorilor de formare profesională a adulţilor şi a instituţiilor de învăţământ;- sprijină mobilitatea pe piața europeană prin recunoașterea calificărilor, diplomelor și certificatelor eliberate în sistemul de educație și formare profesională și corelarea competențelor cu cele conținute în standardele europene (ESCO) și internaționale (ISCO);- stabileşte o ordine în traseul educaţional al individului şi formarea profesională a acestuia;- clasifică, într-un tablou unic, corelaţia dintre educaţie şi piaţa muncii;- se corelează cu ISCO-08, cu Europass și cu ISCED (International Standard Classification Of Education);- facilitează mobilitatea pe piaţa muncii şi transparenţă în procesul de formare;- sprijină tinerii în alegerea carierei, adulții în vederea recalificării și formarea pe bază de competenţe şi credite transferabile;- ajută la dezvoltarea sistemului de educaţie și formare profesională;- asigură corelarea nivelului de calificare specific unei calificări cu ocupațiile aferente și cu prevederile contractului de muncă;- aduce beneficii prin eficienţa timpului necesar alegerii carierei şi ocupaţiei dorite în conformitate cu nevoile personale şi cele ale angajatorilor. |
|  |

|  |
| --- |
| **Secţiunea a 3-a Impactul socioeconomic** |
| **3.1 Descrierea generală a beneficiilor și costurilor estimate ca urmare a intrării în vigoare a actului normativ**Proiectul de act normativ nu se referă la acest subiect |
| **3.2 Impact social**Implementarea RNC:**-**  sprijină reducerea şomajului prin asigurarea unei calificări care conduce direct la accesul la un loc de muncă, conform cu parcursul profesional; - RNC ajuta la creșterea angajabilităţii tinerilor, persoanelor vârstnice, a categoriilor de persoane defavorizate şi a celor cu un nivel scăzut de calificare prin recunoasterea calificărilor dobândite și nivelului acestora. |
| **3.3 Impactul asupra drepturilor și libertăților fundamentale ale omului** Proiectul de act normativ nu se referă la acest subiect |
| **3.4.1 Impactul asupra economiei și asupra principalilor indicatori macroeconomici** Implementarea RNC va produce efecte:- la nivelul sistemului național de educație, instituțiilor de învățământ preuniversitar și universitar, precum și la nivelul furnizorilor de formare profesională autorizați, având un rol direct în implementarea și respectarea prevederilor Cadrului Național al Calificărilor, aprobat prin Hotărârea Guvernului nr. 918/2013, cu modificările și completările ulterioare;- la nivelul pieței forței de muncă conducând, printre altele, la creșterea gradului de transparență al modului de dobândire a calificărilor profesionale și a nivelurilor de calificare aferente;- asupra liberei circulații a persoanelor prin facilitarea recunoașterii în statele membre ale UE a calificărilor dobândite în România. |
| **3.4.2 Impactul asupra mediului concurențial si domeniul ajutoarelor de stat** Proiectul de act normativ nu se referă la acest subiect |
| **3.5 Impact asupra mediului de afaceri**Implementarea RNC:- va stabili o corelaţie între nivelul de calificare (conform CNC), ocupaţiile de pe piaţa muncii (conform COR), instituţiile unde se pot dobândi competențele specifice calificărilor, diplomele şi certificatele dobândite, astfel încât să se răspundă sarcinilor pe care angajatorii/mediul de afaceri doresc să le deţină o persoană calificată, pentru o ocupaţie cuprinsă în structura organizatorică a unui agent economic, conform contractului de muncă încheiat;- va sprijini angajatorii în definirea sarcinilor specifice posturilor din structura organizatorică proprie. |
| **3.6 Impactul asupra mediului înconjurător**Proiectul de act normativ nu se referă la acest subiect |
| **3.7 Evaluarea costurilor și beneficiilor din perspectiva inovării și digitalizării** Proiectul de act normativ nu se referă la acest subiect |
| **3.8 Evaluarea costurilor și beneficiilor din perspectiva dezvoltării durabile**Proiectul de act normativ nu se referă la acest subiect |
| **3.9 Alte informații** Nu este cazul |
| **Secţiunea a 4-a**Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informații cu privire la cheltuieli și venituri.\*\*\*)Proiectul de act normativ nu are impact asupra bugetului general consolidat. |
| clasa a VIII-a: 932.000 lei, clasa a XII-a: 460.000 lei; **Total: 1.392.000 lei** - în mii lei (RON) - |

|  |  |  |  |
| --- | --- | --- | --- |
| Indicatori | Anul curent | Următorii patru ani | Media pe cinciani |
| 1 | 2 | 3 | 4 | 5 | 6 | 7 |
| 4.1 Modificări ale veniturilor bugetare,plus/minus, din care: |  |  |  |  |  |  |
| 1. buget de stat, din acesta:
	1. impozit pe profit
	2. impozit pe venit
 |  |  |  |  |  |  |
| 1. bugete locale
	1. impozit pe profit
 |  |  |  |  |  |  |
| 1. bugetul asigurărilor sociale de stat:
	1. contribuții de asigurări
 |  |  |  |  |  |  |
| 4.2 Modificări ale cheltuielilor bugetare,plus/minus, din care: |  |  |  |  |  |  |
| 1. buget de stat, din acesta:
	1. cheltuieli de personal, bunuri şi servicii
 |  |  |  |  |  |  |
| 1. bugete locale:
	1. cheltuieli de personal
	2. bunuri şi servicii
 |  |  |  |  |  |  |
| 1. bugetul asigurărilor sociale de stat:
	1. cheltuieli de personal bunuri și servicii
 |  |  |  |  |  |  |
| d) alte tipuri de cheltuieli(se va menționa natura acestora) |  |  |  |  |  |  |
| 4.3 Impact financiar, plus/minus, din care:a) buget de stat | - | - | - | - | - | - |
| b) bugete locale |  |  |  |  |  |  |
| 4.4 Propuneri pentru acoperirea creșteriicheltuielilor bugetare | - | - | - | - | - | - |
| 4.5 Propuneri pentru a compensareducerea veniturilor bugetare | - | - | - | - | - | - |
| 4.6 Calcule detaliate privind fundamentarea modificărilor veniturilor şi/sau cheltuielilor bugetare | - | - | - | - | - |  |
| 4.7 Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente:a) fișa financiară prevăzută la art. 15 din Legea nr. 500/2002 privind finanțele publice, cumodificările şi completările ulterioare, însoțită de ipotezele și metodologia de calcul utilizată; |

|  |
| --- |
| b) declarație conform căreia majorarea de cheltuială respectivă este compatibilă cu obiectivele şi prioritățile strategice specificate în strategia fiscal-bugetară, cu legea bugetară anuală şi cuplafoanele de cheltuieli prezentate în strategia fiscal-bugetară. |
| 4.8 Alte informațiiProiectul de act normativ nu se referă la acest subiect |
| **Secțiunea a 5-a****Efectele proiectului de act normativ asupra legislației în vigoare** |
| **5.1 Măsuri normative necesare pentru aplicarea prevederilor proiectului de act normativ**În urma aprobării prezentului proiect de Hotărâre a Guvernului, va fi elaborat un Ordin al ministrului educației pentru aprobarea Metodologiei de elaborare, implementare, actualizare și gestionare a RNC, în termen de 60 de zile de la intrarea în vigoare a Hotărârii Guvernului pentru aprobarea Registrului Național al Calificărilor.Totodată, în termen de 120 de zile de la data publicării în Monitorul Oficial al României, Partea I a Hotărârii Guvernului pentru aprobarea Registrului Național al Calificărilor:- Se abrogă Hotărârea Guvernului nr. 917/2018 privind aprobarea Registrului național al calificărilor profesionale din România, publicată în Monitorul Oficial, Partea I nr. 988 din 22 noiembrie 2018;- Se abrogă Ordinul ministrului educaţiei naţionale şi ministrului muncii şi justiţiei sociale nr. 3177/660/2019 privind aprobarea Metodologiei de elaborare, actualizare şi gestionare a Registrului naţional al calificărilor profesionale din România, cu modificările și completările ulterioare, publicat în Monitorul Oficial, Partea I nr. 238 din 28 martie 2019;- Se abrogă Ordinul comun al ministrului muncii, solidarității sociale și familiei și al ministrului educației, cercetării și tineretului nr. 35/3112/2004 pentru aprobarea Nomenclatorului calificărilor pentru care se pot organiza programe finalizate cu certificate de calificare, cu modificările și completările ulterioare, publicat în Monitorul Oficial, Partea I nr. 107 din 04 februarie 2004. |
| 5.2 Impactul asupra legislației în domeniul achizițiilor publice 11. Compatibilitatea proiectului de act normativ cu legislația în domeniul achizițiilor publiceProiectul de act normativ nu se referă la acest subiect |
| 5.3 Conformitatea proiectului de act normativ cu legislația UE (în cazul proiectelor ce transpun sau asigură aplicarea unor prevederi de drept UE).Proiectul de act normativ nu se referă la acest subiect |
| 5.3.1 Măsuri normative necesare transpunerii directivelor UE Proiectul de act normativ nu se referă la acest subiect |
| 5.3.2 Măsuri normative necesare aplicării actelor legislative UE Proiectul de act normativ nu se referă la acest subiect |
| 5.4 Hotărâri ale Curții de Justiție a Uniunii Europene Proiectul de act normativ nu se referă la acest subiect |
| 5.5 Alte acte normative şi/sau documente internaționale din care decurg angajamente asumate Proiectul de act normativ nu se referă la acest subiect |
| 5.6. Alte informații Nu este cazul |

|  |
| --- |
| **Secţiunea a 6-a****Consultările efectuate în vederea elaborării proiectului de act normativ** |
| 6.1 Informații privind neaplicarea procedurii de participare la elaborarea actelor normativeNu este cazul |
| 6.2 Informații privind procesul de consultare cu organizații neguvernamentale, institute de cercetare și alte organisme implicate.În vederea respectării prevederilor legale în vigoare cu privire la transparenţa decizională şi accesul la informaţiile de interes public, proiectul de act normativ a fost pus în discuție și dezbătut împreună cu reprezentanți ai Asociațiilor Profesionale și ai Comitetelor Sectoriale (*Comitetul Sectorial Textile-Confecții-COMITEX, Comitetul Sectorial Turism, Hoteluri și Restaurante, Comitetul Sectorial Activități Financiare, Bancare, de Asigurări, Comitetul Sectorial Metalurgie Feroasă, Neferoasă și Produse Refractare, Comitetul Sectorial din Ramura Cultură, Comitetul Sectorial din Construcții de Mașini, Comitetul Sectorial Administrație și Servicii Publice, Comitetul Sectorial Sănătate și Asistență Socială, Comitetul Sectorial Agricultură, Piscicultură și Pescuit din România, Comitetul Sectorial pentru Formare Profesională în Domeniul Protecției Mediului, Comitetul Sectorial Transporturi, Comitetul Sectorial Silvicultură, Exploatarea și Prelucrarea Lemnului, Industria Mobilei, Comitetul Sectorial Mass-Media, Comitetul Sectorial în Construcții, Comitetul Sectorial Energie Electrică, Termică, Petrol și Gaze, Comitetul Sectorial din Petrochimie și Chimie*), în calitate de instituţii de dialog social de utilitate publică, organizate la nivelul sectoarelor de activitate din economia naţională.Potrivit prevederilor art. 4^11 din Legea nr. 268/2009 pentru aprobarea Ordonanței de urgenţă a Guvernului nr. 28/2009 privind reglementarea unor măsuri de protecție socială, principalele atribuții ale comitetelor sectoriale sunt următoarele: * participă la elaborarea strategiilor naţionale şi sectoriale în domeniul formării profesionale;
* participă la dezvoltarea cadrului normativ privind formarea, evaluarea şi certificarea competenţelor;
* susţin promovarea sistemului de formare şi evaluare pe bază de competenţe;
* colaborează, în scopul realizării obiectului lor de activitate, cu ministere şi alte organe de specialitate ale administraţiei publice centrale, cu autorităţi administrative autonome, cu organizaţii neguvernamentale naţionale şi internaţionale, cu furnizorii de formare profesională şi cu alte instituţii publice;
* oferă partenerilor sociali consultanţă în domeniul ocupării şi formării profesionale a forţei de muncă;
* acordă aviz consultativ solicitanţilor în vederea actualizării Clasificării ocupaţiilor din România;
* propun furnizorilor de formare profesională calificările şi competenţele asociate acestora, precum şi corelarea calificărilor cu ocupaţiile care pot fi practicate.
 |
| 6.3 Informații despre consultările organizate cu autoritățile administrației publice localeÎn conformitate cu prevederile Legii nr. 52/2003, privind transparenţa decizională în administraţia publică, republicată, proiectul de act normativ a fost afişat pe site-ul Autorității Naționale pentru Calificări începând cu data 04.09.2023. |
| 6.4 Informații privind puncte de vedere/opinii emise de organisme consultative constituite prin acte normativeNu este cazul |
| 6.5 Informații privind avizarea de către:1. Consiliul Legislativ
2. Consiliul Suprem de Apărare a Țării c)Consiliul Economic și Social
3. Consiliul Concurenței
4. Curtea de Conturi

Prezentul proiect de act normativ este supus avizării Consiliului Legislativ. |
| 6.6 Alte informaţii Nu este cazul |
| **Secţiunea a 7-a****Activităţi de informare publică privind elaborarea şi implementarea proiectului de act normativ** |
| 7.1 Informarea societății civile cu privire la elaborarea proiectului de act normativProiectul de act normativ a fost afişat pe site-ul ul Autorității Naționale pentru Calificări începând cu data de 04.09.2023. |
| 7.2 Informarea societății civile cu privire la eventualul impact asupra mediului în urma implementării proiectului de act normativ, precum şi efectele asupra sănătății și securității cetățenilor sau diversității biologice.Proiectul de act normativ nu se referă la acest subiect |

|  |
| --- |
| 7.3 Alte informațiiNu este cazul |
| **Secţiunea a 8-a**Măsuri privind implementarea, monitorizarea și evaluarea proiectului de act normativ |
| 8.1 Măsurile de punere în aplicare a proiectului de act normativPrevederile prezentului act normativ vor fi puse în aplicare, după aprobare, de către Autoritatea Națională pentru Calificări prin propunerea proiectului de Ordin al ministrului educației pentru aprobarea Metodologiei de elaborare, implementare, actualizare și gestionare a RNC. |
| 8.2 Alte informațiiNu este cazul |

Față de cele prezentate, a fost elaborat prezentul proiect de **Hotărâre pentru aprobarea Registrului Național al Calificărilor**, pe care îl supunem Guvernului spre aprobare.

MINISTRUL EDUCAŢIEI,

Ligia DECA

AVIZĂM FAVORABIL:

 MINISTRUL JUSTIȚIEI, MINISTRUL MUNCII ȘI

 SOLIDARITĂȚII SOCIALE

 Alina GORGHIU Simona BUCURA-OPRESCU